Näytön paikka

Näytön paikassa näyttelijä joutuu suoriutumaan jostain improvisaatiotehtävästä yksin. Tehtävä voi olla vaikkapa laulutehtävä tai esitelmän pitäminen kuvien avulla. Pirjo Lonka on vielä toistaiseksi Putouksen historian ainoa näyttelijä, joka ei ole joutunut kertaakaan Näytön paikkaan.

Näytön paikkaan joutuu, jos saa eniten ääniä Tuomiossa mutta tämän voi kuitenkin välttää voittamalla immuniteetti Tulikokeessa. Kolmannella kaudella oli käytössä kiertävä juontajuus. Aina se, joka joutui Näytön paikkaan, joutui juontamaan loppujakson (ei Vuoden Sketsihahmo osiota) sekä seuraavan jakson aina uuteen Näytön paikkaan asti.

Myös sketsihahmo, Karim Z. Yskowicz on ollut näytön paikassa Neljännen kauden Putous-UNICEF jaksossa.

Saman kauden kuudennessa jaksossa tehtiin historiaa, kun kaikki näyttelijät joutuivat näytön paikkaan.

Näytön paikka on esiintynyt lähes jokaisessa Putous-jaksossa. Se on ainoastaan jättäytynyt pois viidennen kauden kolmannessa jaksossa.

Armi Toivanen ei joutunut viidennellä kaudella näytön paikkaan missään vaiheessa. Sen sijaan kahdeksannessa jaksossa juontaja Jaakko Saariluoma äänestettiin näytön paikkaan, jossa hän esitti jäähyväislaulun.